***Swept Away*** er en britisk filmkomedie fra 2002, regissert av Guy Ritchie og med Madonna, Adriano Giannini og Bruce Greenwood i hovedrollene.

Historie
--------

Arbeidstittelen for filmen var *Love, Sex, Drugs and Money*, men ble endret tilbake til den opprinnelig tenkte tittelen før lansering. Filmen er en gjenskapelse av den italienske filmen *Swept Away* fra 1974 med Giancarlo Giannini og Mariangela Melato i hovedrollene.

Filmen ble spilt inn på Sardinia og Malta mellom 1. oktober og 9. november 2001.

Adriano Giannini er sønnen til Giancarlo Giannini. De to spilte samme rolle i henholdsvis versjonen fra 2002 og 1974.

Handling
--------

Amber Leighton (Madonna) er 40 år gammel, pen, rik, bortskjemt og overlegen. Ingenting kan gjøre henne lykkelig, heller ikke hennes rike men passive ektemann Tony. Da Tony tar med seg sin kone på et privat cruise fra Hellas til Italia, tar Amber ut sitt sinne over den ujålete båtturen på skipets førstestyrmann Giuseppe. Da en storm etterlater seg Amber og Giuseppe på en øde øy, forelsker de to seg i hverandre.

Priser
------

Filmen mottok hele fem Golden Raspberry Awards under den 23. Razzie-utdelingen. Den ble nominert også i 3 kategorier den ikke vant. Filmen var den første som vant priser både i klassen for verste film, og for verste oppfølger/gjenskapelse.

I kinosalene
------------

Filmen var en fiasko i kinosalene, og spilte inn kun 600 000 USD. Filmen hadde et budsjett på hele 10 millioner USD. Filmen ble vist på 196 kinoskjermer i USA i to uker, mens den i sin tredje uke bare ble vist på 59 skjermer.

Skuespillere
------------

* Madonna som Amber Leighton
* Adriano Giannini som Giuseppe Esposito
* Bruce Greenwood som Tony Leighton
* Jeanne Tripplehorn som Marina
* Elizabeth Banks som Debi
* Michael Beattie som Todd
* David Thornton som Michael

Soundtrack
----------

Musikken til *Swept Away* ble komponert av Michel Colombier, og det er for det meste hans verk som er spilt inn blant de 12 sporene på filmens soundtrack. Selv om det spilles musikk av flere artister i filmen, er det kun «Come-On-A-My-House» av Della Reese som er med på albumet.

DVD
---

I Storbritannia ble filmen lansert rett på DVD. DVD-en inneholder ekstramateriale som filmskapernes kommentarer, slettede scener, film fra selve produksjonen og trailere.

Referanser
----------

1. ↑  imdb.com *Swept Away* – release info
2. ↑  imdb.com *Swept Away* – business

Eksterne lenker
---------------

* Offisielt nettsted Rediger på Wikidata
* (en) *Swept Away* på Internet Movie Database Rediger på Wikidata

* (no) *Swept Away* hos Filmfront Rediger på Wikidata

* (da) *Swept Away* i Danmark Nationale Filminstitut Rediger på Wikidata

* (en) *Swept Away* på AllMovie Rediger på Wikidata

* (fr) *Swept Away* på Allociné Rediger på Wikidata

* (nl) *Swept Away* på MovieMeter Rediger på Wikidata

* (en) *Swept Away* på Turner Classic Movies Rediger på Wikidata

* (en) *Swept Away* på American Film Institute Rediger på Wikidata

* (en) *Swept Away* på Rotten Tomatoes Rediger på Wikidata

* (en) *Swept Away* på Metacritic Rediger på Wikidata
* (no) *Swept Away* hos Filmweb

| * v
* d
* r
Filmer regissert av Guy Ritchie |
| --- |
| *The Hard Case* (1995)  **·** *Lock, Stock and Two Smoking Barrels* (1998)  **·** *Snatch* (2000)  **·** *Swept Away* (2002)  **·** *Revolver* (2005)  **·** *RocknRolla* (2008)  **·** *Sherlock Holmes* (2009)  **·** *Sherlock Holmes: A Game of Shadows* (2011)  **·** *The Man from U.N.C.L.E.* (2015)  **·** *Knights of the Roundtable: King Arthur* (2016) |

|  |  |
| --- | --- |
| Oppslagsverk/autoritetsdata | LCCN **·** MusicBrainz
 |